Právny účinok podľa medzinárodného práva verejného majú iba pôvodné texty EHK OSN. Status tohto predpisu a dátum nadobudnutia jeho účinnosti je potrebné overiť v poslednom znení dokumentu EHK OSN TRANS/WP.29/343, ktorý je k dispozícii na internetovej stránke: http://www.unece.org/trans/main/wp29/wp29wgs/wp29gen/wp29fdocstts.html

Predpis Európskej hospodárskej komisie Organizácie Spojených národov (EHK OSN) č. 23 – Jednotné ustanovenia o typovom schvaľovaní spätných a manévrovacích svietidiel motorových vozidiel a ich prípojných vozidiel

Zahŕňajúci všetky platné znenia až po:

doplnok 19 k pôvodnému zneniu predpisu – dátum nadobudnutia účinnosti: 15. júla 2013

OBSAH

ROZSAH PÔSOBNOSTI

PRÍLOHY

0. ROZSAH PÔSOBNOSTI

Tento predpis sa vzťahuje na:

1. VYMEDZENIA POJMOV

Na účely tohto predpisu:

1.1. „Spätné svietidlo“ je svietidlo vozidla určené na osvetlenie cesty za vozidlom a na upozornenie ostatných užívateľov cesty, že vozidlo cúva alebo že bude cúvať.

1.2. „Manévrovacie svietidlo“ je svietidlo používané na prídavné osvetlenie na bočnej strane vozidla na uľahčenie pomalého manévrovania.

1.3. Na účely tohto predpisu sa použijú vymedzenia uvedené v predpise č. 48 a v sériách jeho zmien platných v čase podania žiadosti o typové schválenie.

1.4. „Spätné/manévrovacie svietidlá rôznych typov“ sú svietidlá, ktoré sa navzájom líšia v takých základných znakoch ako:

Zmena farby zdroja svetla alebo farby akéhokoľvek filtra nepredstavuje zmenu typu.

1.5. Odkazy uvedené v tomto predpise na štandardnú (etalónovú) žiarovku resp. žiarovky a na predpis č. 37 sú odkazmi na predpis č. 37 a jeho sériu zmien platných v čase podania žiadosti o typové schválenie.

Odkazy uvedené v tomto predpise na štandardný (etalónový) zdroj, resp. zdroje svetla LED a na predpis č. 128 sú odkazmi/sa vzťahujú na na predpis č. 128 a jeho sériu zmien platných/ú v čase podania žiadosti o typové schválenie.

2. ŽIADOSŤ O TYPOVÉ SCHVÁLENIE

2.1. Žiadosť o typové schválenie predkladá držiteľ obchodného mena alebo ochrannej známky alebo jeho riadne splnomocnený zástupca.

Ak si to žiadateľ želá, upresní sa, či sa zariadenie môže namontovať na vozidlo s rôznymi sklonmi referenčnej osi voči referenčným rovinám vozidla a (voči) zemi, alebo sa môže otáčať okolo svojej referenčnej osi; tieto rôzne podmienky montáže musia byť uvedené vo formulári oznámenia.

2.2. Pre každý typ spätného alebo manévrovacieho svietidla musia byť k žiadosti pripojené:

2.2.1. v trojitom vyhotovení výkresy, dostatočne podrobné na rozpoznanie typu spätného alebo manévrovacieho svietidla a udávajúce geometrické polohy, v ktorých sa môže spätné alebo manévrovacie svietidlo montovať na vozidlo; os pozorovania pre skúšky (horizontálny uhol H = 0, vertikálny uhol V = 0), ktorá sa použije ako referenčná os; a bod, ktorý sa pri uvedených skúškach použije ako referenčný stred. Výkresy musia vo vzťahu ku kružnici značky typového schválenia udávať miesto určené pre číslo typového schválenia a pre doplnkový symbol;

Okrem toho montážna výška a orientácia referenčnej osi manévrovacieho svietidla, resp. svietidiel musí byť označená na výkrese vo vzťahu k zemi, ako aj vertikálnej a pozdĺžnej osi.

2.2.2. stručný technický opis udávajúci najmä s výnimkou svietidiel s nevymeniteľnými zdrojmi svetla:

c)

2.2.3. Dve vzorky. Ak zariadenia nie sú identické, ale sú symetrické a vhodné na montáž jedna na ľavú a druhá na pravú stranu vozidla, môžu byť obidve dodané vzorky identické a vhodné na montáž len na pravú alebo len na ľavú stranu vozidla.

3. OZNAČENIA

Vzorky typu spätného alebo manévrovacieho svietidla predložené na schválenie musia:

3.1. byť označené obchodným menom alebo ochrannou známkou žiadateľa; toto označenie musí byť jasne čitateľné a nezmazateľné;

3.2. mať s výnimkou svietidiel s nevymeniteľnými zdrojmi svetla jasne čitateľné a nezmazateľné označenie, ktoré udáva:

3.3. ak je to potrebné v záujme zabránenia chybnej montáže spätného svietidla na vozidlo, musia byť označené slovom „TOP“ umiestneným horizontálne na najvrchnejšej časti svietiacej plochy;

3.4. poskytovať dostatočný priestor na značku typového schválenia a doplnkové symboly predpísané ďalej v bode 4.3; tento priestor musí byť vyznačený na výkresoch uvedených v bode 2.2.1;

3.5. v prípade svietidiel s nevymeniteľnými zdrojmi svetla alebo modulu, resp. modulov zdroja svetla musia byť tieto svietidlá označené menovitým napätím alebo rozsahom napätia a menovitým výkonom;

3.6. v prípade svietidiel s modulom, resp. modulmi zdroja svetla musia byť na tomto module, resp. moduloch vyznačené tieto údaje:

3.6.1. obchodné meno alebo ochranná známka žiadateľa, toto označenie musí byť jasne čitateľné a nezmazateľné;

3.6.2. špecifický identifikačný kód modulu; toto označenie musí byť jasne čitateľné a nezmazateľné. Uvedený špecifický identifikačný kód sa začína písmenami „MD“ pre „MODUL“, za ktorými nasleduje značka typového schválenia bez kruhu predpísaného v bode 4.3.1.1 a v prípade, že je použitých viacero rozličných modulov zdroja svetla, nasledujú doplnkové symboly, príp. znaky; tento špecifický identifikačný kód musí byť znázornený aj na výkresoch uvedených v bode 2.2.1.

Značka typového schválenia nemusí byť rovnaká ako značka na svietidle, v ktorom sa modul používa, obe značky však musia byť od toho istého žiadateľa.

3.6.3. označenie menovitého napätia a menovitého výkonu.

4. TYPOVÉ SCHVÁLENIE

4.1. Ak obidve vzorky typu spätného alebo manévrovacieho svietidla vyhovujú požiadavkám tohto predpisu, udelí sa typové schválenie.

4.2. Každému schválenému typu sa pridelí číslo typového schválenia. Tá istá zmluvná strana nesmie to isté číslo prideliť inému typu spätného alebo manévrovacieho svietidla, na ktorý sa vzťahuje tento predpis. Oznámenie o udelení alebo rozšírení, alebo zamietnutí, alebo odňatí typového schválenia, alebo o definitívnom zastavení výroby typu spätného alebo manévrovacieho svietidla podľa tohto predpisu sa stranám dohody z roku 1958, ktoré uplatňujú tento predpis, oznamuje prostredníctvom formulára, ktorého vzor je uvedený v prílohe 1 k tomuto predpisu.

4.3. Každé spätné alebo manévrovacie svietidlo zodpovedajúce typu schválenému podľa tohto predpisu musí mať na mieste uvedenom v bode 3.4 okrem značky a údajov predpísaných v bodoch 3.1, 3.2 a 3.3 alebo 3.5 vyznačenú:

4.3.1. Medzinárodná značka typového schválenia pozostávajúca z:

4.3.1.1. z písmena „E“ v kruhu, za ktorým nasleduje rozlišovacie číslo štátu, ktorý udelil typové schválenie (2); a

4.3.1.2. z čísla typového schválenia.

4.3.2. Doplnkový symbol pozostávajúci zo spojených písmen „A“ a „R“, ako je uvedené v prílohe 2 k tomuto predpisu.

Na zariadeniach spĺňajúcich požiadavky tohto predpisu vzhľadom na manévrovacie svetlá, doplnkový symbol pozostávajúci zo spojených písmen M a L a usporiadaných tak, ako je znázornené v prílohe 2 k tomuto predpisu.

4.3.3. Prvé dve číslice, ktoré označujú v čísle typového schválenia poslednú sériu zmien tohto predpisu, môžu byť vyznačené v blízkosti doplnkových symbolov „AR“ a „ML“.

4.3.4. Na spätných svietidlách, ktorých uhly viditeľnosti sú asymetrické vzhľadom na referenčnú os v horizontálnom smere, šípka smeruje na stranu, na ktorej sú fotometrické špecifikácie splnené po uhol 45° H.

4.4. Samostatné svietidlá

Ak sa rôznych typoch svietidiel spĺňajúcich požiadavky niekoľkých predpisov, používajú rovnaké vonkajšie rozptylové sklá s rovnakou alebo odlišnou farbou, môže sa použiť jedna medzinárodná schvaľovacia značka pozostávajúca z písmena „E“ v kruhu, za ktorým nasleduje rozlišovacie číslo štátu, ktorý udelil schválenie a schvaľovacie číslo. Táto schvaľovacia značka sa môže umiestniť kdekoľvek na svietidle za predpokladu, že:

4.4.1. Je viditeľná po jeho namontovaní.

4.4.2. Musí sa vyznačiť identifikačný symbol, a v prípade potreby aj predpísaná šípka, pre každé svietidlo prislúchajúce každému predpisu, podľa ktorého bolo schválenie udelené, spolu so zodpovedajúcou sériou zmien zahŕňajúcou posledné závažné technické zmeny predpisu v čase vydania schválenia.

4.4.3. Veľkosť častí jedinej schvaľovacej značky nesmie byť menšia ako minimálna veľkosť, požadovaná pre najmenšiu z jednotlivých značiek, podľa predpisu, podľa ktorého bolo schválenie udelené.

4.4.4. Na telese svietidla musí byť priestor opísaný v bode 3.4 so značkou typového schválenia skutočnej funkcie, resp. funkcií.

4.4.5. Vzor E v prílohe 2 k tomuto predpisu uvádza príklady značky typového schválenia s vyššie uvedenými doplnkovými symbolmi.

4.5. Ak sú dve alebo viac svietidiel súčasťou rovnakej jednotky zoskupených, združených alebo zlúčených svietidiel, typové schválenie sa udeľuje len vtedy, ak každé z týchto svietidiel spĺňa požiadavky tohto alebo iného predpisu. Svietidlá, ktoré nespĺňajú ani jeden z predpisov, nesmú byť súčasťou takejto jednotky zoskupených, združených alebo zlúčených svietidiel.

4.5.1. Pokiaľ zoskupené, združené alebo zlúčené svietidlá spĺňajú požiadavky niekoľkých predpisov, môže sa použiť jediná medzinárodná značka typového schválenia pozostávajúca z písmena „E“ v kruhu, za ktorým nasleduje rozlišovacie číslo krajiny, ktorá typové schválenie udelila, ďalej zo čísla typového schválenia a v prípade potreby aj z predpísanej šípky. Táto značka typového schválenia môže byť umiestnená kdekoľvek na svietidlách, ktoré sú zoskupené, združené alebo zlúčené, za podmienok, že:

4.5.1.1. Je viditeľná po montáži svietidiel.

4.5.1.2. Žiadny diel zoskupených, kombinovaných alebo zlúčených svietidiel, ktorý prepúšťa svetlo, nemožno odstrániť bez súčasného odstránenia schvaľovacej značky.

4.5.2. Pre každé svietidlo musí byť vyznačený identifikačný symbol každého predpisu, podľa ktorého bolo typové schválenie udelené, spolu s vyznačením zodpovedajúcim sérii posledných závažných technických zmien začlenených do predpisu v čase vydania typového schválenia:

4.5.2.1. buď na príslušnej ploche vyžarujúcej svetlo;

4.5.2.2. alebo v skupine tak, aby každé zo zoskupených, združených alebo zlúčených svietidiel mohlo byť jasne identifikované (pozri tri možné príklady uvedené v prílohe 2).

4.5.3. Veľkosť symbolov jednej schvaľovacej značky nesmie byť menšia ako minimálna veľkosť, požadovaná pre najmenšiu z jednotlivých značiek podľa predpisu, podľa ktorého bolo schválenie udelené.

4.5.4. Každému schválenému typu sa pridelí číslo typového schválenia. Tá istá zmluvná strana nemôže prideliť to isté číslo inému typu zoskupených, združených alebo zlúčených svietidiel, na ktoré sa vzťahuje tento predpis.

4.6. Značka a symbol uvedené v bodoch 4.3.1 a 4.3.2 musia byť nezmazateľné a jasne čitateľné aj po namontovaní spätného svietidla na vozidlo.

V prípade manévrovacieho svietidla:

4.7. V prílohe 2 sú uvedené príklady usporiadania schvaľovacích značiek pre samostatné svietidlo (obrázok 1) a pre zoskupené, združené alebo zlúčené svietidlá (obrázok 2) spolu so všetkými doplnkovými symbolmi, ktoré sú uvedené vyššie. Písmená A a R môžu byť spojené.

5. VŠEOBECNÉ ŠPECIFIKÁCIE

5.1. Každá vzorka má spĺňať špecifikácie stanovené v ďalej uvedených bodoch.

5.2. Spätné svietidlá sa musia konštruovať a vyrábať tak, aby v bežných podmienkach používania napriek vibráciám, ktorým môžu byť vystavené, bola zabezpečená ich uspokojivá funkcia a aby si zachovali vlastnosti predpísané týmto predpisom.

5.3. V prípade modulov zdroja svetla sa musí skontrolovať, že:

5.3.1. konštrukcia modulu resp. modulov zdroja svetla je taká:

5.3.2. Modul resp. moduly zdroja svetla musia byť odolné voči nepovolenej manipulácii.

5.3.3. Modul zdroja svetla musí byť konštruovaný tak, že bez ohľadu na použitie nástroja, resp. nástrojov ho nebude možné mechanicky zameniť s iným vymeniteľným schváleným zdrojom svetla.

5.4. V prípade vymeniteľnej žiarovky, resp. žiaroviek:

5.4.1. Môže sa použiť ktorákoľvek kategória alebo kategórie zdroja, resp. zdrojov svetla schválených podľa predpisu č. 37 a/alebo predpisu č. 128 za predpokladu, že sa nijako neobmedzí použitie v predpise č. 37 a jeho sérii zmien platnej v čase podania žiadosti o typové schválenie alebo v predpise č. 128 a jeho sérii zmien platnej v čase podania žiadosti o typové schválenie.

5.4.2. Konštrukcia zariadenia musí byť taká, aby sa zdroj svetla mohol upevniť len v správnej polohe.

5.4.3. Zdroj svetla musí spĺňať charakteristiky stanovené v publikácii IEC 60061. Platia údaje o držiaku na liste zodpovedajúcom použitej kategórii zdroja svetla.

6. INTENZITA VYŽAROVANÉHO SVETLA

6.1. Špecifikácie intenzity svetla pre spätné svetlomety

6.1.1. Intenzita svetla vyžarovaného každou z oboch vzoriek nesmie byť menšia ako najnižšie hodnoty, ani väčšia ako najvyššie hodnoty, stanovené nižšie a musí sa merať vo vzťahu ku referenčnej osi v nižšie uvedených smeroch (vyjadrených v stupňoch uhla zvieraného s referenčnou osou).

6.1.2. Intenzita v smere referenčnej osi nesmie byť nižšia ako 80 cd.

6.1.3. Intenzita svetla vyžarovaného do všetkých smerov, z ktorých možno svetlo vidieť, nesmie prekročiť:

a v smeroch pod horizontálnou rovinou:

6.1.4. Vo všetkých iných smeroch merania uvedených v prílohe 3 k tomuto predpisu nesmie byť svetelná intenzita nižšia ako minimum stanovené v tejto prílohe.

Ak sa však má spätné svietidlo inštalovať na vozidlo výlučne iba ako časť dvojice zariadení, fotometrická intenzita môže byť overená iba po uhol 30°, vnútri ktorého musí byť zabezpečená fotometrická hodnota najmenej 25 cd.

Táto podmienka musí byť jasne vysvetlená v žiadosti o typové schválenie a príslušných dokumentoch (pozri bod 2 tohto predpisu).

Okrem toho v prípade, že typové schválenie bude udelené na základe uvedenej podmienky, stanovisko v bode 11 „Poznámky“ k formuláru oznámenia (pozri prílohu 1 k tomuto predpisu) bude informovať, že zariadenie sa má montovať len vo dvojici.

6.1.5. V prípade samostatného svietidla obsahujúceho viac ako jeden zdroj svetla musí svietidlo dosahovať minimálnu intenzitu vyžadovanú pri výpadku ktoréhokoľvek iného zdroja svetla a pri žiarení všetkých zdrojov svetla nesmie byť prekročená maximálna intenzita. Skupina zdrojov svetla prepojená tak, že z dôvodu poruchy ktoréhokoľvek z nich sa preruší vyžarovanie svetla všetkých zdrojov, sa považuje za jeden zdroj svetla.

6.2. Špecifikácie intenzity svetla pre manévrovacie svetlomety.

6.2.1. Intenzita nesmie presiahnuť 500 cd do všetkých smerov, z ktorých je možné svetlo pozorovať, keď je svetlomet namontovaný v každej montážnej polohe, ktorú uviedol žiadateľ.

6.2.2. Zariadenie musí byť navrhnuté tak, aby svetlo vyžarované priamo do strany, dopredu alebo do zadnej časti vozidla nepresiahlo 0,5 cd v uhlovom poli ako je vymedzené nižšie.

Meranie sa musí obmedziť na horizontálny uhol od + 90° do – 90° vzhľadom na trať, ktorá pretína referenčnú os a ktorá je kolmá k vertikálnej pozdĺžnej rovine vozidla.

Meracia vzdialenosť musí byť minimálne 3 m.

7. SKÚŠOBNÉ POSTUPY

7.1. Všetky fotometrické a kolorimetrické merania sa vykonávajú:

7.1.1. V prípade svietidla s vymeniteľným zdrojom svetla, ak nie je napájané elektronickým zariadením na reguláciu zdroja svetla, s bezfarebným štandardným zdrojom svetla kategórie predpísanej pre zariadenie, s napätím:

7.1.2. v prípade svietidla vybaveného nevymeniteľnými zdrojmi svetla (žiarovky a iné) pri 6,75 V, 13,5 V alebo 28,0 V;

7.1.3. V prípade systému, ktorý je vybavený elektronickým zariadením na reguláciu zdroja svetla, ktorý je súčasťou svietidla (3) na vstupných svorkách svietidla, napätím stanoveným výrobcom, alebo ak to nie je vyznačené, pri 6,75 V, 13,5 V alebo 28,0 V;

7.1.4. v prípade systému, ktorý je vybavený elektronickým zariadením na reguláciu zdroja svetla, ktorý nie je súčasťou svietidla, napätím stanoveným výrobcom a použitým na vstupných svorkách svietidla.

7.2. Technická služba od výrobcu požaduje elektronické zariadenie na reguláciu zdroja svetla potrebné na napájanie zdroja svetla a príslušných funkcií.

7.3. Napätie, ktoré sa má použiť na svietidle, sa uvádza vo formulári oznámenia stanovenom v prílohe 1 k tomuto predpisu.

7.4. Pre akékoľvek svietidlo okrem tých, ktoré sú vybavené žiarovkami, svetelná intenzita nameraná po jednej minúte a po 30 minútach prevádzky, musí spĺňať požiadavky na minimálnu a maximálnu intenzitu. Rozloženie svietivosti po jednej minúte prevádzky sa môže vypočítať z rozloženia svietivosti po 30 minútach prevádzky, pričom sa v každom skúšobnom bode použije pomer svietivostí nameraný v HV po jednej minúte a po 30 minútach prevádzky.

7.5. Musia sa stanoviť hranice viditeľnej svietiacej plochy v smere referenčnej osi signalizačného svetelného zariadenia.

8. FARBA VYŽAROVANÉHO SVETLA

V prípade spätných svietidiel farba vyžarovaného svetla vnútri poľa mriežky rozloženia svetla vymedzeného v bode 2 prílohy 3 musí byť biela.

V prípade manévrovacích svietidiel farba vyžarovaného svetla vnútri poľa celého rozloženia svetla musí byť biela.

Na overenie týchto kolorimetrických vlastností sa uplatňuje skúšobný postup opísaný v bode 7 tohto predpisu. Mimo tohto poľa nesmú byť pozorované žiadne výrazné zmeny farby.

V prípade svietidiel vybavených nevymeniteľnými zdrojmi svetla (žiarovky a iné) sa však kolorimetrické vlastnosti overujú so zdrojmi svetla nachádzajúcimi sa vo svietidle v súlade s príslušnými ustanoveniami bodu 7.1 tohto predpisu.

9. ZHODA VÝROBY

Postupy na overenie zhody výroby musia byť v súlade s postupmi stanovenými v dodatku 2 dohody (E/ECE/324-E/ECE/TRANS/505/Rev.2) a musia spĺňať tieto požiadavky:

9.1. Svietidlá typovo schválené podľa tohto predpisu musia byť vyrobené tak, aby zodpovedali typu schválenému na základe splnenia požiadaviek stanovených v bodoch 6. a 8.

9.2. Minimálne požiadavky na postupy kontroly zhody výroby dané v prílohe 4 tohto predpisu musia byť splnené.

9.3. Minimálne požiadavky na odoberanie vzoriek inšpektorom stanovené ďalej v prílohe 5 k tomuto predpisu musia byť splnené.

9.4. Schvaľovací úrad, ktorý typové schválenie udelil, môže kedykoľvek overiť postupy kontroly zhody uplatňované v každom výrobnom závode. Tieto overovania sa zvyčajne vykonávajú raz za dva roky.

10. SANKCIE V PRÍPADE NEZHODY VÝROBY

10.1. Schválenie udelené vzhľadom na typ spätných alebo manévrovacích svietidiel podľa tohto predpisu môže byť odňaté, ak nie sú splnené predtým uvedené požiadavky alebo ak spätné alebo manévrovacie svietidlá označené podľa ustanovení v bodoch 4.3.1 a 4.3.2 nie sú zhodné so schváleným typom.

10.2. Ak zmluvná strana dohody, ktorá uplatňuje tento predpis, odníme typové schválenie, ktoré predtým udelila, bezodkladne o tom informuje ostatné zmluvné strany uplatňujúce tento predpis prostredníctvom formulára oznámenia, ktorý zodpovedá vzoru uvedenému v prílohe 1 k tomuto predpisu.

11. DEFINITÍVNE ZASTAVENIE VÝROBY

Ak držiteľ schválenia definitívne zastaví výrobu typu spätného alebo manévrovacieho svietidla schváleného v súlade s týmto predpisom, informuje o tom schvaľovací úrad, ktorý typové schválenie udelil. Po prijatí príslušného oznámenia tento schvaľovací úrad o tom informuje ostatné strany dohody z roku 1958, ktoré uplatňujú tento predpis, prostredníctvom formulára oznámenia, ktorý zodpovedá vzoru uvedenému v prílohe 1 k tomuto predpisu.

12. NÁZVY A ADRESY TECHNICKÝCH SLUŽIEB ZODPOVEDNÝCH ZA VYKONÁVANIE SCHVAĽOVACÍCH SKÚŠOK A NÁZVY A ADRESY SCHVAĽOVACÍCH ÚRADOV

Strany dohody z roku 1958, ktoré uplatňujú tento predpis, oznamujú sekretariátu Organizácie Spojených národov názvy a adresy technických služieb zodpovedných za vykonávanie schvaľovacích skúšok a názvy a adresy správnych orgánov, ktoré udeľujú typové schválenie a ktorým sa zasielajú formuláre osvedčení o udelení alebo rozšírení, alebo zamietnutí, alebo odňatí schválenia, alebo o definitívnom zastavení výroby vydané v iných krajinách.

(1) Podľa vymedzenia v Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.2, bod 2. – www.unece.org/trans/main/wp29/wp29wgs/wp29gen/wp29resolutions.html

(2) Rozlišovacie čísla zmluvných strán dohody z roku 1958 sú uvedené v prílohe 3 ku Konsolidovanej rezolúcii o konštrukcii vozidiel (R.E.3), dokument ECE/TRANS/WP.29/78/Rev.2/Amend.3 – www.unece.org/trans/main/wp29/wp29wgs/wp29gen/wp29resolutions.html

(3) Na účely tohto predpisu sa pod „byť súčasťou svietidla“ rozumie byť fyzicky zabudované v puzdre svietidla, alebo byť mimo neho, samostatne alebo nie, no dodávané výrobcom ako časť systému svietidla.

Výrobca elektronického zariadenia na reguláciu zdroja svetla a identifikačné číslo (keď je zariadenie na reguláciu zdroja svetla súčasťou svietidla, no nie je zabudované v puzdre svietidla): …

Poznámka: Schvaľovacie číslo a doplnkový symbol sa umiestňujú v blízkosti kruhu, a to buď nad alebo pod písmenom „E“ alebo vpravo či vľavo od tohto písmena. Číslice schvaľovacieho čísla a výrobného čísla sa nachádzajú na tej istej strane písmena „E“ a sú otočené tým istým smerom. Je potrebné vyhnúť sa používaniu rímskych číslic pre schvaľovacie čísla, aby sa vylúčila možnosť zámeny s inými symbolmi.

Modul zdroja svetla s uvedeným identifikačným kódom bol spolu so svietidlom schválený v Taliansku (E 3) pod schvaľovacím číslom 17325.

Poznámka: Uvedené tri príklady schvaľovacích značiek, vzory B, C a D, predstavujú tri možné varianty označenia svetelného zariadenia, kde sú dve alebo viaceré svietidlá súčasťou tej istej jednotky zoskupených, združených alebo zlúčených svietidiel. Schvaľovacia značka udáva, že zariadenie bolo schválené v Holandsku (E 4) pod schvaľovacím číslom 3333 a skladá sa:

Vzor C

Poznámka: Schvaľovacie číslo a doplnkový symbol sa umiestňujú v blízkosti kruhu, a to buď nad alebo pod písmenom „E“ alebo vpravo či vľavo od tohto písmena. Číslice schvaľovacieho čísla sa nachádzajú na tej istej strane písmena „E“ a sú otočené tým istým smerom. Je potrebné vyhnúť sa používaniu rímskych číslic pre schvaľovacie čísla, aby sa vylúčila možnosť zámeny s inými symbolmi.

Zariadenie s uvedenou schvaľovacou značkou je spätným svietidlom schváleným v Holandsku (E 4) podľa predpisu č. 23 pod schvaľovacím číslom 221. Schvaľovacie číslo udáva, že schválenie bolo udelené na základe požiadaviek predpisu č. 23, v jeho pôvodnom znení, prípadne v znení doplnkov 1 a/alebo 2. Šípka označuje stranu, na ktorej sú požadované fotometrické špecifikácie splnené až do uhla 45° H.

2.1. Smery H = 0° a V = 0° zodpovedajú referenčnej osi. Na vozidle sú horizontálne, rovnobežné so strednou pozdĺžnou rovinou vozidla a orientované v požadovanom smere viditeľnosti. Prechádzajú referenčným stredom. Hodnoty uvedené v tabuľke udávajú pre rôzne smery merania minimálnu svietivosť v cd.

2.2.3. Uplatňovanie odsekov 2.2.1 a 2.2.2 vyžaduje pravidelnú kalibráciu skúšobnej aparatúry a jej uvedenie do súvisu s meraniami, ktoré vykonal príslušný orgán.

2.2.2. V akejkoľvek skúške vykonávanej výrobcom sa môžu, so súhlasom príslušného schvaľovacieho úradu zodpovedného za schvaľovacie skúšky, použiť ekvivalentné metódy. Výrobca je povinný preukázať, že použité metódy sú ekvivalentné/rovnocenné s metódam/i stanoveným/i v tomto predpise.

1.2.2. Ak pri svietidle vybavenom vymeniteľným zdrojom svetla výsledky skúšky opísanej vyššie nespĺňajú požiadavky, skúšky so svietidlami sa musia opakovať s použitím iného štandardného zdroja svetla.

PRÍLOHA 5

MINIMÁLNE POŽIADAVKY NA ODOBERANIE VZORIEK INŠPEKTOROM

1. Všeobecné údaje

1.1. Požiadavky na zhodu sa považujú za splnené z mechanického a z geometrického hľadiska, ak rozdiely neprekračujú nevyhnutné výrobné odchýlky v súlade s požiadavkami tohto predpisu.

1.2. Vzhľadom na fotometrické vlastnosti, zhoda sériovo vyrábaných svietidiel nie je sporná, ak sa pri skúške fotometrických vlastností ktoréhokoľvek náhodne vybraného svietidla v súlade s bodom 7 tohto predpisu:

1.2.1. Žiadna nameraná hodnota sa neodchýli o viac než 20 % od hodnôt predpísaných v tomto predpise.

1.2.2. Ak pri svietidle vybavenom vymeniteľným zdrojom svetla výsledky skúšky opísanej vyššie nespĺňajú požiadavky, skúšky so svietidlami sa musia opakovať s použitím iného štandardného zdroja svetla.

1.2.3. Svietidlá so zjavnými chybami sa neberú do úvahy.

1.3. Chromatické súradnice musia byť splnené, keď sa skúša v podmienkach stanovených v bode 7 tohto predpisu.

2. Prvý odber vzoriek

V prvom odbere vzoriek sa náhodne vyberú štyri svietidlá. Prvé dve sa označia písmenom A a druhé dve písmenom B.

2.1. Zhoda nie je sporná

2.1.1. Zhoda sériovo vyrábaných svetiel nie je sporná, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel v nepriaznivých smeroch:

2.1.1.1. Vzorka A

A1: jedno svietidlo: 0 percent jedno svietidlo maximálne 20 percent A2: obe svietidlá viac ako 0 percent ale nie viac než 20 percent prejdite na vzorku B

2.1.1.2. Vzorka B

B1: obe svietidlá 0 percent

2.1.2. alebo ak sú splnené podmienky v bode 1.2.2 pre vzorku A.

2.2. Zhoda je sporná

2.2.1. Zhoda sériovo vyrábaných svietidiel je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel:

2.2.1.1. Vzorka A

A3: jedno svietidlo maximálne 20 percent jedno svietidlo viac ako 20 percent ale nie viac než 30 percent

2.2.1.2. Vzorka B

B2: v prípade A2 jedno svietidlo viac ako 0 percent ale nie viac než 20 percent jedno svietidlo maximálne 20 percent B3: v prípade A2 jedno svietidlo 0 percent jedno svietidlo viac ako 20 percent ale nie viac než 30 percent

2.2.2. alebo ak nie sú splnené podmienky v bode 1.2.2 pre vzorku A.

2.3. Odňatie typového schválenia

Zhoda je sporná a uplatní sa bod 10 tohto predpisu, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svetiel:

2.3.1. Vzorka A

A4: jedno svietidlo maximálne 20 percent jedno svietidlo viac ako 30 percent A5: obe svietidlá viac ako 20 percent

2.3.2. Vzorka B

B4: v prípade A2 jedno svietidlo viac ako 0 percent ale nie viac než 20 percent jedno svietidlo viac ako 20 percent B5: v prípade A2 obe svietidlá viac ako 20 percent B6: v prípade A2 jedno svietidlo 0 percent jedno svietidlo viac ako 30 percent

2.3.3. alebo ak nie sú splnené podmienky v bode 1.2.2 pre vzorky A a B.

3. Opakovaný odber vzoriek

V prípadoch A3, B2 a B3 je potrebné do dvoch mesiacov po oznámení vykonať opakované odobratie vzoriek, pričom sa zo skladu odoberie tretia vzorka C dvoch svietidiel a štvrtá vzorka D dvoch svietidiel, ktoré boli vyrobené po uvedení do súladu.

3.1. Zhoda nie je sporná

3.1.1. Zhoda sériovo vyrábaných svietidiel nie je sporná, ak pri dodržaní postupu odberu vzoriek, znázornenom na obrázku 1 tejto prílohy, odchýlky nameraných hodnôt svietidiel sú:

3.1.1.1. Vzorka C

C1: jedno svietidlo 0 percent jedno svietidlo maximálne 20 percent C2: obe svietidlá viac ako 0 percent ale nie viac než 20 percent prejdite na vzorku D

3.1.1.2. Vzorka D

D1: v prípade C2 obe svietidlá 0 percent

3.1.2. alebo ak sú splnené podmienky v bode 1.2.2 pre vzorku C.

3.2. Zhoda je sporná

3.2.1. Zhoda sériovo vyrábaných svietidiel je sporná a od výrobcu sa žiada, aby svoju výrobu prispôsobil požiadavkám (uvedenie do súladu), ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svietidiel:

3.2.1.1. Vzorka D

D2: v prípade C2 jedno svietidlo viac ako 0 percent ale nie viac než 20 percent jedno svietidlo maximálne 20 percent

3.2.1.2. alebo ak nie sú splnené podmienky v bode 1.2.2 pre vzorku C.

3.3. Odňatie typového schválenia

Zhoda je sporná a uplatní sa bod 10 tohto predpisu, ak pri dodržaní postupu odoberania vzoriek znázorneného na obrázku 1 tejto prílohy sú odchýlky nameraných hodnôt svetiel:

3.3.1. Vzorka C

C3: jedno svietidlo maximálne 20 percent jedno svietidlo viac ako 20 percent C4: obe svietidlá viac ako 20 percent

3.3.2. Vzorka D

D3: v prípade C2 jedno svietidlo 0 alebo viac ako 0 percent jedno svietidlo viac ako 20 percent

3.3.3. alebo ak nie sú splnené podmienky v bode 1.2.2 pre vzorky C a D.

Obrázok 1